text: De vog dem; vi grov dem 
  en Grav i vor Have, 
  lagde dem ved Siden af den alfar Vej; 
  alle vore Blomster skal smykke deres Grave 
  sønderjydske Piger, I forglemme det ej! 
  Hvem gemmer vi vel ellers vore Kranse til! 
  Søster, hvad er det du siger? 
  Lad Fjenden plukke Blomster derude hvor han vil: 
  Nælder hos de sønderjyske Piger. 
  De ligger og lytter 
  i Jorden dernede, 
  lytter til hvert Fodtrin paa den alfar Vej, 
  lytter, o paa Landsmaal en Læbe vil bede: 
  Sønderjydske Piger, I forglemme dem ej! 
  Og skulde vi vel have saa glemsomt et Sind; 
  Søster, hvad er det du siger? 
  De Døde har vi tegnet os i Hjerterne ind; 
  de bor hos de sønderjydske Piger. 
  Men ak, de kan ængstes; thi Tiden henrinder, 
  jævnende, som Støvet langs den Alfarvej. 
  Fjenden vil sig fæste de blegnende Kinder, 
  sønderjyske Piger, I forglemmer jer ej! 
  Nej, heller´ vi os vier til den døde Soldat; 
  Søster, hør efter, hvad vi siger! 
  Lad Tøjterne ved Elben være tysken parat, 
  Enker, Enker er de sønderjyske Piger! 